**TRANSKRIPT ODBRANE OPTUŽENOG DUŠIĆ MILANA SA GLAVNOG PRETRESA OD 29.09.2017.GODINE**

Prvo da ispravimo neke stvari, meni roditelji nisu umrli 1945. godine, ja sam rodjen 1957. godine, znači nemoguće je da to bude.

Predsjednik vijeća:

Izvolite snima se Vaša odbrana, možete slobodno da govorite.

To sam rekao, ako sam ja to rekao to je greška, ali ja sam upozorio gospodju, koja je bila sudija da to nije u redu. Prvo to, drugo stavili ste mi da sam član organizacije, koje, koje organizacije. Koje sam član koje, koja je to taorganizacija, ko je u toj organizaciji. Kažete nedvosmisleno je utvrdjeno da je član te organizacije, koje organizacije. Tužilac to tako kaže. Ne poznajem, nikoga sem Djordjevića, Maksića i Branke Milić. Naveli ste, da sam došao tamo, sa nekim ljudima u vozu, nije tačno. Nikog nisam video u vozu, da je razgovarao sa nama. Znači nas četvoro smo bili u kupeu, ja sam izašao oko 1 sat, on je kod mene došao oko 3 sata u kupe do nas i nikoga nisam video da je razgovarao sa nama. Došli smo oko 8 sati, ne znam tačno, mislim oko 8 sati u Podgoricu. Do 9 sati, sam sedeo tamo napolje, gde su vozovi, mogao sam da uzmem uniformu i onaj čekić da udaram po onim vagonima, onim točkovima. Niko nije prilazio, ništa. Otišao sam prvi put oko 9 i nešto, da vidim za karte da se vratim nazad, rečeno mi je da nema karata. Tamo su sedele dve gospodje i jedan gospodin koji je čitao novine i koji je bio izdvojen. Rekli su mi da idem kod njega,otišao sam, rečeno mi je da nema karata. Vratio sam se nazad, ponovo sam otišao gore gde je on sedeo Srboljub. Niko ništa nije, nigde nikog nije bilo, niko nije prilazio, ništa. To je sve, posle sam ponovo išao oko 11, sati, 11 i nešto da pitam za karte, opet nema karata. Tri puta sam ukupno išao. Niko ništa nije prilazio. Napominjem, da ne poznajem nikoga, sem ova tri čoveka i negde oko 3 sati otprilike, ne mogu tačno da kažem, kada sam se vratio, ustvari preskočio sam doručak, išli smo da doruckujemo. Kada sam se vratio posle toga, koliko je bilo to sati ne znam, opet sam sedeo gore, svratio sam u onaj kafić, onaj kako se zov,e na stanici onde, tu sam popio kafu, to je sve što mogu da kažem. Ustao sam, šetao sam, išao sam gore dole, gde voz staje do stanice, vratio sam se nazad, video sam nekog čoveka, visokog ovaj sa bradom tu za stolom, ja sam seo, on je nešto na brzinu izašao napolje i ustao sa stola i nešto je ostavio na stolu i otišao. Pošto smo otišli na ručak dole, da nadjemo prenočište, gde i kako ćemo, nemamo prevoz, nemamo ništa, našli smo prenoćište i posle toga, koliko je bilo to do 1 je bilo nešto to, uhapšeni smo. Došli su u civilu su bili ljudi, uhapšeni smo. Odveli su nas u Stanicu policije, saslušali, ljudi su bili korektni, nikakvog nasilja nije bilo, normalno. Samo su odradili svoj posao, vodili su nas dole u podrum, davali smo otiske, šta smo sve radili, uzeli su nam telefone, meni su uzeli telefon, a i njima su uzeli telefone. Ništa drugo nije bilo, posle toga su nas odveli u betonjerku, kako je vi zovete tamo. Tamo su nas smestili u neku prostoriju, gde je bilo dosta ljudi. Bilo nas je 12- 13 ne znam koliko nas je bilo. Tada su bili neki ljudi koji su dolazili i odlazili na dva sata, dolazili i odlazili. To je sve. Bila je jedna grupa iz Kosova dole, koji su došli posle nas, rekli su, pitali zašto smo mi ovde, kažem došli smo i osumnjičeni za neki terorizam, kako su nam rekli. Kaže i mi smo isto došli zbog toga, medjutim, kasnije oni su pušteni kući. Sutradan ili u toku dana tog sledećeg dana ili uveče pušteni su kući. Mi smo ostali i dalje tu i posle smo došli ovde u Istražni zatvor. Bili smo kod sudije gde je ovo što sam rekao gospodja koja je bila. To je to nemam više što da kažem dotle.

Predsjednik vijeća:

Je li to sve što ste imali da kažete u svojoj odbrani.

Optuženi:

To je to, ovo što mi stavlja na teret ne priznajem i ne slažem se sa tim. Nema veze samnom. Ja ne poznajem ljude, ne mogu da budem sa nekim, koga ne poznajem. Stavljate mi na teret organizaciju u koju ja ne poznajem nikoga.Nisam ništa uradio ovde da nekom naudim i na kraju nisam ni došao da bilo šta kome naudim ovde, a vi ste to, tužioci su to tako dobro napakovali brate, da sam ja kriminalac. Da smo mi kriminalci, ubice.

Predsjednik vijeća:

Je li to sve što ste imali da kažete. Imate li još nešto da kažete.

Optuženi:

Nemam ništa više da izjavim.